สวัสดีค่ะ ขอสอบถามเรื่องการสำลักของแม่(อายุ63ปี) มีอาการสำลักอาหารแทบจะทุกครั้งในการรับประทานอาหาร หรือ ดื่มน้ำ หรือแม้กระทั่งการนั่งเฉยๆ กลัวจะมีสิ่งแปลกปลอมลงปอดเวลาที่รับประทานอะไรลงไป มีวิธีการรักษาไหมคะ ถ้าจะเข้ารับการรักษา จะต้องไปติดต่อที่แผนกอะไรคะ ขอบพระค่ะ
สวัสดีค่ะงานสำลักเป็นอาการที่เกิดขึ้นเมื่อมีสิ่งแปลกปลอมหล่นเข้าไปในช่องคอหรือหลอดลม ทำให้กีดขวางช่องทางการหายใจ ไม่สามารถหายใจได้ตามปกติ สาเหตุของการสำลักในวัยผู้ใหญ่นั้นมักเกิดจากเศษอาหาร หรือการดื่มน้ำเร็วเกินไป ส่วนในเด็กอาจเกิดจากการกลืนสิ่งของเล็ก ๆ เข้าไปโดยปกติภาวะสำลักเกิดขึ้นได้เป็นครั้งคราวในคนปกติ แต่ถ้าเกิดขึ้นบ่อยๆ แม้แต่ตอนนั่งเฉยๆ หรือดื่มน้ำ กินอาหารตามปกติ อาจจะเป็นภาวะผิดปกติได้กรณีสำลักแล้วอยู่ๆหยุดชะงักไป เหมือนหยุดหายใจ อาจจะเป็นอันตรายคือมีอะไรไปอุดลำคอ ควรรีบพาไปพบแพทย์ทันที การปฐมพยาบาลเบื้องต้นเช่นการกระตุ้นให้ผู้ที่สำลักไอออกมา กรณีที่ผู้สำลักไม่สามารถไอให้สิ่งที่ติดอยู่ในคอหลุดออกมาเองได้ ให้่ช่วยประคองหน้าอกของผู้สำลัก ใช้มือตบหลังช่วยการสำลักอาจก่อให้เกิดภาวะแทรกซ้อนได้ เช่น ในกรณีที่สำลักเพียงเล็กน้อยอาจเกิดการบาดเจ็บที่คอ หรืออาจเกิดอาการระคายเคือง แต่หากสำลักวัตถุขนาดใหญ่ และเกิดการอุดตันหลอดลมอาจเสียชีวิตจากการขาดอากาศหายใจได้ ดังนั้นถ้ามีอาการสำลักบ่อยๆมากผิดปกติ อาจจะมีความผิดปกติในการควบคุมกล้ามเนื้อบริเวณตรงที่ใช้ในการกลืนหรือตรงหลอดอาหาร ควรพาไปพบแพทย์เพื่อตรวจประเมิน สามารถเป็นแพทย์ทั่วไปหรืออายุรแพทย์ทั่วไปก่อนได้ค่ะ